Fire studerende fra SOSU Nord i Vodskov var i dag med til at teste deres faglighed på en scene foran publikum og dommere. To skuespillere spillede et ældre ægtepar der havde brug for hjælp til både hygiejne og påklædning. - Man kan lægge vægt på, hvordan man kommunikerer, og om man har respekten med i sit arbejde. Det er vigtigt, at man forstår de her ældre mennesker og ikke bare ser dem som noget, der er til besvær, fortæller Gina Madsen, som er en af de deltagende SOSU-assistenter. Det blev Trine Keller og Heidi Svenningsen fra Randers, der efter en lang dag vandt regionsmesterskabet.

Referat:
Kan kvaliteten af omsorg måles som f.eks. byggekvaliteten af en carport? Det mener man på SOSU-uddannelserne, og derfor var der i dag regionsmesterskab i ældrepleje i Randers.